सो, अब हर रंग के वामपंथी उन पर ताने कसने लगे हैं। राहुल गांधी हर दूसरे दिन याद दिलाते हैं कि चीन में रोज कितनी ज्यादा नई नौकरियां पैदा होती हैं और भारत में कितनी कम। सोनिया गांधी के पुराने सलाहकार याद दिलाने लगे हैं कि उनके दौर में उन्होंने मनरेगा शुरू किया था और शिक्षा, सूचना और स्वास्थ्य सेवाओं के अधिकार कानूनी तौर पर दिए थे जनता को। सच तो यह है कि मनरेगा का पैसा अगर असली नौकरियों को पैदा करने में लगाया जाता, तो ग्रामीण भारत की शक्ल शायद अब तक बिल्कुल बदल गई होती। सच यह भी है कि शिक्षा और स्वास्थ्य सेवाओं का अधिकार कानूनी तौर पर हासिल करने की क्षमता आम भारतीय के पास है ही नहीं। बेकार अधिकार हैं ये, जिनके बदले निवेश किया जाना चाहिए बेहतर स्कूलों और अस्पतालों में।